`ಝೀಬ್ರಾ’ಗಾಗಿ ಸತ್ಯದೇವ್‌ಗೆ ಸಾಥ್ ಕೊಟ್ಟ ಧನಂಜಯ್

ಸ್ಯಾಂಡಲ್‌ವುಡ್ (Sandalwood) ನಟ ರಾಕ್ಷಸ ಧನಂಜಯ್ ಕನ್ನಡದ ಜೊತೆಗೆ ತೆಲುಗು ಮತ್ತು ತಮಿಳುನಲ್ಲಿಯೂ ಬೇಡಿಕೆ ಕ್ರಿಯೆಟ್ ಮಾಡಿಕೊಂಡಿದ್ದಾರೆ. ಕನ್ನಡದ ನಟನೊಬ್ಬ ಪಕ್ಕದ ರಾಜ್ಯದಲ್ಲೂ ಮಿಂಚ್ತಿದ್ದಾರೆ. ಸದ್ಯ `ಝೀಬ್ರಾ’ಗಾಗಿ (Zebra) ತೆಲುಗು ನಟ ಸತ್ಯದೇವ್ (Sathyadev) ಜೊತೆ ಡಾಲಿ (Dhananjay) ಕೈಜೋಡಿಸಿದ್ದಾರೆ.‌ ಇದನ್ನೂ ಓದಿ: ಪತ್ನಿ ಸಂಗೀತಾಗೆ ವಿಜಯ್ ಡಿವೋರ್ಸ್‌, ಕೀರ್ತಿ ಸುರೇಶ್‌ ಜೊತೆ 2ನೇ ಮದುವೆ?

ಕನ್ನಡದ ಡಾಲಿ ಪರಭಾಷೆಗಳಲ್ಲೂ ಛಾಪೂ ಮೂಡಿಸಿದ್ದಾರೆ. ಪುಷ್ಪ ಚಿತ್ರದ ನಂತರ ಡಾಲಿ ಖದರ್ ಬೇರೆಯದ್ದೇ ಲೆವೆಲ್‌ಗೆ ಹೋಗಿದೆ. ಹೀಗಿರುವಾಗ `ಹೊಯ್ಸಳ’ (Hoysala Film) ಚಿತ್ರದ ನಂತರ ಇದೀಗ ತೆಲುಗಿನ ಹೊಸ ಸಿನಿಮಾಗೆ ಡಾಲಿ ಗ್ರೀನ್ ಸಿಗ್ನಲ್ ಕೊಟ್ಟಿದ್ದಾರೆ.

`ಝೀಬ್ರಾ’ (Zebra) ಎಂಬ ಮಾಸ್ ಎಂಟರ್‌ಟೇನರ್ ಚಿತ್ರಕ್ಕೆ ಡಾಲಿ ಜೊತೆ ಸತ್ಯದೇವ್ ಕೂಡ ಪ್ರಮುಖ ಪಾತ್ರದಲ್ಲಿ ನಟಿಸಿದ್ದಾರೆ. ಆದರೆ ಈ ಚಿತ್ರದ ನೆಗೆಟಿವ್ ಶೇಡ್‌ನಲ್ಲಿ ಕಾಣಿಸಿಕೊಳ್ಳುತ್ತಿಲ್ಲ. ಸತ್ಯದೇವ್ ಮತ್ತು ಡಾಲಿ ಇಬ್ಬರೂ ಚಿತ್ರದ ನಾಯಕರಾಗಿದ್ದು, ಈಗಾಗಲೇ 50 ದಿನದ ಶೂಟಿಂಗ್ ಆಗಿದೆ. ಇನ್ನೂ ಉಳಿದ ಚಿತ್ರೀಕರಣವನ್ನು ಕೋಲ್ಕತ್ತಾ, ಮುಂಬೈನಲ್ಲಿ ಶೂಟಿಂಗ್ ಮಾಡಲು ಸಿನಿಮಾ ತಂಡ ಪ್ಲ್ಯಾನ್ ಮಾಡಿದೆ. ಸದ್ಯ ಈ ಚಿತ್ರದ ಫಸ್ಟ್ ಲುಕ್ ಕೂಡ ರಿವೀಲ್ ಆಗಿದೆ.

View this post on Instagram

A post shared by Dhananjaya KA (@dhananjaya_ka)

ಇನ್ನೂ ಝೀಬ್ರಾ ಸಿನಿಮಾ ತೆಲುಗು ಮತ್ತು ಕನ್ನಡದಲ್ಲಿ ಮೂಡಿ ಬರಲಿದೆ. ಪ್ಯಾನ್ ಇಂಡಿಯಾ ಲೆವೆಲ್‌ನಲ್ಲಿ ಸಿನಿಮಾ ತೆರೆ ಕಾಣಲಿದೆ. ಇನ್ನೂ ಇದೇ ಮೊದಲ ಬಾರಿಗೆ ಸತ್ಯದೇವ್ ಮತ್ತು ಡಾಲಿ ಒಟ್ಟಿಗೆ ನಟಿಸಿದ್ದು, ಇಬ್ಬರ ಕಾಂಬಿನೇಷನ್ ಸಿನಿಮಾ ನೋಡಲು ಫ್ಯಾನ್ಸ್ ಕಾಯ್ತಿದ್ದಾರೆ.